|  |  |  |  |
| --- | --- | --- | --- |
| Molėtų rajono savivaldybės tarybai | 2020-10-13 | Nr. | B88-23 |
|  | Į |       | Nr. |       |
| **Teikimas dėl Aplinkkelio gatvės, esančios Molėtų rajono luokesos seniūnijos kanapelkos kaimo teritorijoje, panaikinimo** |

 Vadovaudamasis [Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto](http://litlex.moletai.lt/LL.DLL?Tekstas=1?Id=20601&Zd=&BF=1) Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 6, 17 punktais, teikiu Molėtų rajono savivaldybės tarybai sprendimo projektą „Dėl Aplinkkelio gatvės, esančios Molėtų rajono Luokesos seniūnijos Kanapelkos kaimo teritorijoje, panaikinimo“.

 Vyriausybės nutarimu keitėsi Molėtų rajono savivaldybės gyvenamųjų vietovių teritorijos ribos, kur dalis Kanapelkos kaimo teritorijos su jai priklausančiais adresais buvo priskirta Molėtų miesto teritorijai. Atsižvelgiant į tai, kad šioje gatvėje neliko adresų objektų, būtų tikslinga Aplinkkelio gatvę panaikinti. Nelikus Aplinkkelio gatvės Kanapelkos kaimo teritorijoje, bus galimybė pratęsti Molėtų mieste esančią Aplinkkelio gatvę ik Inturkės gatvės. Molėtų rajono savivaldybės tarybai patvirtinus sprendimą

„Dėl Aplinkkelio gatvės, esančios Molėtų rajono Luokesos seniūnijos Kanapelkos kaimo teritorijoje, panaikinimo“ bus galimybė pratęsti Aplinkkelio gatvę, esančią Molėtų mieste.

 PRIDEDAMA:

 1. Sprendimo projektas, 1 lapas.

 2. Aiškinamasis raštas, 3 lapai.

 3. Priedas, 2 lapai.

|  |  |
| --- | --- |
| Administracijos direktorius | Sigitas Žvinys |

Lina Spranginienė 8 383 54788, 8 383 51442, el.p.lina.spranginiene@moletai.lt

AIŠKINAMASIS RAŠTAS

Dėl Aplinkkelio gatvės, esančios Molėtų rajono Luokesos

 seniūnijos Kanapelkos kaimo teritorijoje, panaikinimo

**1. Parengto tarybos sprendimo projekto tikslai ir uždaviniai**

 Vyriausybės nutarimu keitėsi Molėtų rajono savivaldybės gyvenamųjų vietovių teritorijos ribos, kur dalis Kanapelkos kaimo teritorijos su jai priklausančiais adresais buvo priskirta Molėtų miesto teritorijai. Atsižvelgiant į tai, kad šioje gatvėje neliko adresų objektų, būtų tikslinga Aplinkkelio gatvę panaikinti. Nelikus Aplinkkelio gatvės Kanapelkos kaimo teritorijoje, bus galimybė pratęsti Molėtų mieste esančią Aplinkkelio gatvę ik Inturkės gatvės. Molėtų rajono savivaldybės tarybai patvirtinus sprendimą „Dėl Aplinkkelio gatvės, esančios Molėtų rajono Luokesos seniūnijos Kanapelkos kaimo teritorijoje, panaikinimo“ bus galimybė pratęsti Aplinkkelio gatvę, esančią Molėtų mieste.

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymas, Lietuvos Respublikos teritorijos administracinių vienetų ir jų ribų įstatymas, Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiama pasekmė – bus galimybė pratęsti Aplinkkelio gatvę, esančią Molėtų mieste.

**4. Priemonės sprendimui įgyvendinti**

 Panaikinti Aplinkkelio gatvę, esančią Molėtų rajono Luokesos seniūnijos Kanapelkos kaimo teritorijoje.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Nėra.

**6. Vykdytojai, įvykdymo terminai**

Vykdytojai – Molėtų rajono savivaldybės administracijos Architektūros ir teritorijų planavimo skyrius, Molėtų rajono savivaldybės administracijos Turto skyrius.

Parengė

Architektūros ir teritorijų

planavimo skyriaus specialistė

Lina Spranginienė